গিরিশ চন্দ্র সেন
গিরিশচন্দ্র সেন (জন্ম: ১৮৩৪ - মৃত্যু: ১৯১০)। ভাই গিরিশচন্দ্র সেন নামে তিনি অধিক পরিচিত। তাঁর প্রধান পরিচয় ইসলাম ধর্মের পবিত্র ধর্মগ্রন্থ কুরআন- এর প্রথম বাংলা অনুবাদক হিসেবে। তখন প্রায় ধর্মগ্রন্থ সম্পর্কে সাধারণ মানুষের ধারণা ছিল যে, মূলভাষা থেকে অনূদিত হলে গ্রন্থটির পবিত্রতা ক্ষুণ্ন হবে। পবিত্র কুরআন সম্পর্কেও এমন ধারণা ছিল। এ কারণে অনেক মুসলিম মনীষী এর বঙ্গানুবাদ করতে সাহস পাননি। গিরিশচন্দ্র সেনই অন্য ধর্মালম্বী হয়েও এই ভয়কে প্রথম জয় করেন। শুধু কুরআন শরীফের অনুবাদ নয় তিনি ইসলাম ধর্ম বিষয়ক অনেক গ্রন্থ অনুবাদ করেন। তিনি ইসলাম ধর্ম নিয়ে অনেক গবেষণাও করেন।
এনসাইক্লোপিডিয়া অব ইসলাম
এনসাইক্লোপিডিয়া অফ ইসলাম (EI) বা ইসলামের বিশ্বকোষ হচ্ছে ইসলামিক শিক্ষা বিষয়ক একটি তথ্যভাণ্ডার যা ব্রিল প্রকাশনীর দ্বারা প্রকাশিত হয়। ইসলাম শিক্ষা বিষয়ক ক্ষেত্রে এটিকে প্রামাণ্য বই হিসেবে মনে করা হয়। এটির প্রথম সংখ্যা ১৯১৩–১৯৩৮-এ প্রকাশিত হয়, দ্বিতীয় সংখ্যা ১৯৫৪-২০০৫, এবং তৃতীয় সংখ্যা শুরু হয় ২০০৭ সালে।